Приложение № 4



**ПЛАН**

**ЗА ЗАЩИТА ПРИ ПОЖАРИ /ГОРСКИ, ПОЛСКИ И БИТОВИ/ В ОБЩИНА НИКОЛАЕВО**

**2025 г.**

|  |  |  |
| --- | --- | --- |
| № | СЪДЪРЖАНИЕ | стр. |
|  | Съдържание на плана | 2 |
| I. | Общи положения | 3 |
| II. | Прогнозна оценка за въздействие върху община Николаево, област Стара Загора. | 3 |
| III. | Сигнали за оповестяване. | 3 |
| IV. | Органи и сили с които ще се взаимодейства. | 3 |
| V. | Ред за действие. | 4 |
| VI. | Разчет за евакуация и разсредоточаване/временно извеждане /на населението, животни, културни и материални ценности и обекти от националното стопанство при пожари. | 4 |
| VII. | Приложения | 8 |

1. **ОБЩИ ПОЛОЖЕНИЯ.**
2. **Цел на плана.**

Целта на плана е да създаде оптимална и адекватна организация за своевременно прогнозиране характера и последствията от масови горски и полски пожари на територията на община Николаево, провеждане на пожарогасителни и неотложни аварийно-възстановителни работи в пострадалите райони. Организиране и провеждане на мероприятия за оказване на медицинска помощ, осигуряване на населението с вода, храна, облекло и завивки и по-бързо възстановяване условията за живот и работа на територията на общината.

1. **Пожарът като бедствие.**

Пожарът като бедствие е съпроводен с нанасянето на големи материални щети и често пъти с отнемане на човешки живот. Често явление след трайни засушавания, нарушаване на противопожарните превантивни мероприятия и вследствие нехайството на човека са горските пожари. При подходящи за разпространение на огъня метеорологични условия /вятър, високи температури/ разпространението му става много бързо, пламъците обхващат големи площи и райони, което затруднява противодействието. В такива случаи е възможно огънят да обхване и обработваеми площи и да унищожи реколтата, както и жилищни и стопански сгради в селища разположени в близост до залесени райони.

1. **ПРОГНОЗНА ОЦЕНКА ЗА ВЪЗДЕЙСТВИЕ ВЪРХУ ОБЩИНА НИКОЛАЕВО, ОБЛАСТ СТАРА ЗАГОРА.**

Възможни райони за възникване на пожари, особено през пролетно-летния сезон са горските масиви и селскостопанските посеви по време на жътва. Възможни са и битови пожари особено през есенно-зимния сезон.

При пожар избухнал на територията на даден обект ще бъдат засегнати главно част от работещите в съответния сектор на производство в обекта на пожара.

1. **СИГНАЛИ ЗА ОПОВЕСТЯВАНЕ.**

* Оповестяване членовете на Общински щаб за СНАВР.
* Сиренно оповестяване.

1. **ОРГАНИ И СИЛИ,С КОИТО ЩЕ СЕ ВЗАИМОДЕЙСТВА:**
2. КМЕТСТВА НА ТЕРИТОРИЯТА НА ОБЩИНАТА
3. ОЦ-СТАРА ЗАГОРА.
4. РЕГИОНАЛНА ДИРЕКЦИЯ „ПОЖАРИА БЕЗОПАСНОСТ И ЗАЩИТА НА НАСЕЛЕНИЕТО” – СТАРА ЗАГОРА.
5. РУ на МВР КАЗАНЛЪК
6. РСПБЗН - ГУРКОВО
7. УЧАСТЪК - ГУРКОВО.
8. ТЕЛЕФОН ЗА СПЕШНИ ПОВИКВАНИЯ - **ЕДИНЕН ЕВРОПЕЙСКИ НОМЕР - 112.**
9. **РЕД ЗА ДЕЙСТВИЕ:**

При възникване на пожари, основните усилия се насочват към извършване на локализационни, гасителни и спасителни действия от дежурните обектови и общински сили.

1. **При възникване на пожар.**

Общинският щаб за СНАВР, след като бъде уведомен за възникването му:

* 1. Организира дежурство и осигурява връзка с ОЦ.
  2. Осигурява изпълнението на всички решения на Щаба, като определя конкретни отговорници за набелязаните мероприятия.
  3. Организира изнасянето на ценно имущество и документи от застрашените сгради и помещения.
  4. Организира временно прекратяване на дейности в застрашените от пожар райони.
  5. Доуточняват се маршрутите за евакуация на застрашените граждани и служители и местата за установяване до преминаване на опасността.

1. **Действия след пожара:**
   1. Организира разузнаване за резултатите от пожара и степента на причинените щети.
   2. Изготвя план за ликвидиране на последствията от пожара, в това число финансовото осигуряване и ръководи дейността на екипите.
   3. Издирва и уведомява близките на хора от общината, пострадали от пожара.
   4. Изготвя и изпраща информация до ОЦ на област Стара Загора за обстановката на територията на общината, за хода на работите по ликвидиране на последствията от пожара и при необходимост иска конкретна помощ.
2. **РАЗЧЕТ ЗА ЕВАКУАЦИЯ И РАЗСРЕДОТОЧАВАНЕ/ ВРЕМЕННО ИЗВЕЖДАНЕ/ НА НАСЕЛЕНИЕТО, ЖИВОТНИ, КУЛТУРНИ И МАТЕРИАЛНИ ЦЕННОСТИ И ОБЕКТИ ОТ НАЦИОНАЛНОТО СТОПАНСТВО ПРИ ПОЖАРИ.**
3. **Оповестяване на населението**

Населението се оповестява за началото на евакуацията и разсредоточаването със задействане на сирените от дежурния в община Николаево.

Оповестяването се дублира с транспортни средства по мегафон с речева информация. Съобщението се изготвя от ЩИПЗБ на община Николаево и включва:

* издаващ орган;
* дата и час на издаване;
* точно описание на бедствието или опасността и район, който е или е вероятно да бъде засегнат;
* указания за евакуация - евакуационни маршрути, както и какво евакуиращите се да вземат със себе си;
* време на следващото съобщение.

1. Оповестяване на състава на Общинския щаб за СНАВР.

Оповестяването на длъжностните лица от състава на Общинския щаб се извършва от Дежурния на община Николаево.

1. Организацията на движение по маршрутите за евакуация и разсредоточаване се извършва от органите на МВР.
2. Отговорници и състав и техните задължения при провеждане на евакуация и разсредоточаване.

а/ Състав и отговорници в община Николаево гр. Николаево

Развръща се пред общината

Ръководител:

Мл. Специалист СИ и ОМП

Членове: уточнява се от Ръководителя;

Охрана: уточнява се от Началника на Участък - Гурково;

Медицински екип: уточнява се от Началника на ФЦСМП- Гурково

В населените места извън общинския център:

Развръща се пред кметството Ръководител: кмет;

Членове: уточнява се от Ръководителя;

б/ Задължения на личния състав при провеждане на евакуация и разсредоточаване:

* дублират оповестяването с транспортно средство и мегафон с речева информация - съобщението на общинския ЩАБ;
* извършват регистрация и разпределение на евакуиращите се по транспортни средства и маршрути и осигуряване на условия за временен престой;
* създават организация за оптимално използване на превозните средства включително и личните автомобили;
* предвид наличната техника и броя на евакуираните определят курсовете на автомобилите;
* приоритетно евакуират деца, болни и възрастни хора, социални, лечебни и здравни заведения, като следят да се полагат съответните грижи за тях;
* при необходимост се оказва необходимата психологическа помощ, консултиране и раздаване на продукти от първа необходимост;
* при разпределението не се разделят семейства и се отчитат нуждите на групи с определени социални нужди и с различни културни, етнически или религиозни идентичности;
* уточняват вида и броя на животните, които подлежат на евакуация, определят транспортните средства, курсовете и организацията на натоварване;
* уточняват количествата на материалните средства, които подлежат на разсредоточаване и определят транспортните средства, курсовете и организацията на натоварване;
* подготвят информация до ЩАБА на община Николаево за проведената дейност, броя на евакуираните хора и количеството на материалните средства.

1. Транспортните средства, необходими за провеждането на евакуацията и разсредоточаването.

Точния брой на автобусите и количеството на курсовете се уточнява съобразно с конкретната обстановка и необходимостта от провеждане на частична или пълна евакуация.

1. Ред за настаняване и осигуряване на евакуираните лица и за съхранение на разсредоточените културни и материални ценности;

В местата за настаняване организирането на дейностите по приемане и настаняване на евакуираните се извършва от сборни евакуационни пунктове за приемане и настаняване / СЕП в Местата за Настаняване /.

Функционални задължения на СЕП в МН:

а/ Ръководителя на СЕП в МН, след получаване на сигнал от ЩАБА на община Николаево за начало на евакуацията и разсредоточаването:

* привежда в готовност останалите членове на пункта за приемане и настаняване на евакуираните;
* организира дейността на пункта, медицинското осигуряване и охраната на обществения ред и ръководи дейността на СЕП;
* известява населението за провежданото мероприятие;
* осъществява контрол за дейността на личния състав на СЕП.

б/ Членовете на СЕП:

* извършват регистрация и разпределение на евакуиращите се по обектите за настаняване;
* приоритетно се настаняват инвалиди, болни и семейства с малки деца, като им се осигуряват необходимите условия и решават възникналите проблеми;
* осигуряват условия за живот на евакуираните хора, животни и съхранение на културните и материални ценности;
* организират логистичното осигуряване, като особено внимание се отделя на снабдяване с храна, вода, дрехи, одеяла и др.;
* организират и координират получаването и раздаването на хуманитарни помощи в мястото на настаняването;
* при необходимост оказват медицинска и психологическа помощ на нуждаещите се;
* оказват съдействие на Областната дирекция за оказване на контрол на храните;
* изготвят заявка до ЩАБА на община Николаево за недостигащите материални и финансови средства и фургони;
* осигуряват обществения ред на СЕП и в местата за настаняване и опазване на имуществото на евакуираните;
* подготвят информация до ЩАБА на община Николаево за проведената дейност, броя на приетите и настанени хора и разсредоточените материалните средства;
* решават други възникнали въпроси.

1. Мерки за осигуряване на обществения ред и опазване на имуществото на евакуираните.

Осигуряването на обществения ред и опазване на имуществото на евакуираните се организира и провежда от ЩАБА на община Николаево с непосредственото участие и съдействие на Участък - Гурково.

За осигуряване на обществения ред и опазване на имуществото на евакуираните се организират следните основни мероприятия:

* охрана на обществения ред и безопасност по маршрутите на евакуация и обекти от националното стопанство с особена важност;
* организиране охраната на населеното място /територията и обектите/ от които е извършена евакуацията и разсредоточаването;
* отцепване движението към местата засегнати от бедствието и допускане само на спасителните екипи на ЕСС;
* регулиране на движението на транспортните средства извършващи евакуацията и разсредоточаването и екипите на ЕСС. Осигуряване на установените маршрути, график и реда на превозите. За целта изграждат КПП, а местата им се уточняват съобразно конкретната обстановка ;
* пренасочване движението на евакуиращите транспортни средства по резервни маршрути за движение и при необходимост /разрушени пътни участъци, пожари, обгазяване и т.н./ въвеждане на допълнителна организация на движението по маршрутите ;
* борба с престъпността и мародерството в населените места от общината засегнати от бедствието и обект на евакуация, по маршрутите за евакуация и в местата за настаняване;
* осигуряване опазването на обществения ред и овладяване на безредици при евакуиране на населението и/или раздаване на помощи;
* съпровождане на специализирани екипи и товари.

1. Ред за връщане на евакуираните по местата за постоянно местоживеене и на разсредоточените културни и материални ценности.

Връщането на евакуираното население по местата за постоянно местоживеене се извършва със заповед на Кмета на община Николаево. Основание за това е нормализиране на обстановката, премахване на обстоятелствата застрашаващи живота и здравето на хората и животните и възстановяване на нормалните условия за живот. Мотивите за издаване на заповедта се подготвя от ЩАБА на община Николаево.

Организацията за връщането на евакуираните по местата за постоянно местоживеене и на разсредоточените културни и материални ценности се извършва от Кмета на Общината. След получаване на заповедта за връщането на евакуираните по местата за постоянно местоживеене същия извършва следното:

* оповестява и привежда в готовност състава на СЕП на МН и дава указания за предстоящата дейност;
* организира медицинското осигуряване и охраната на обществения ред на СЕП;
* организира оповестяването на евакуираното население, което предстои да бъде върнато по местата за постоянно местоживеене;
* осъществява контрол на извършваните дейности.

Функционални задължения на личния състав на СЕП:

* посрещат и разпределят хората, животните и материалните и културни ценности по транспортните средства;
* създават организация за оптимално използване на превозните средства включително и личните автомобили;
* приоритетно евакуират деца, болни и възрастни хора, социални, лечебни и здравни заведения, като следят да им се полагат съответните грижи;
* оказват медицинска помощ на нуждаещите се;
* следят за спазване на обществения ред;
* изготвят донесение за извършените дейности и броя на хората и животните, които са транспортирани и количеството и вида на културните и материални ценности;
* решават други възникнали въпроси.

Движението на транспортните средства се осъществява по същите основни и резервни маршрути.

Охраната на обществения ред по маршрутите на движение и регулирането на движението се осъществява от Участък - Гурково.

1. **Приложения към специализирания план за защита при масови горски и полски пожари:**

1. Приложение № 1 – Списък телефонни номера на кметства на територията на община Николаево;

2. Приложение № 2 – Списък на техника и машини;

3. Приложение № 3 – Правила за действие при пожари;

4. Приложение № 4 – Списък на телефони с отговорните лица.

Изготвил:

Стайко Петков - мл. експерт „ОМП, ЗН и СИ“